
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1054 

5 Δεκεμβρίου 1997 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 
ζώνης παραλίας στην περιοχή «ΣΤΙΒΟΣ» ΦΙΛΟΤΙΟΥ 
ν. Νάξου Ν. Κυκλάδων (ΔΕΗ). 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου ισογείου κτιρίου με υ¬ 
πόγειο, φερομένου ως ιδιοκτησία Απόστολου Β. 
Μιχαλάκη, που βρίσκεται στο Σκουτάρο της νήσου 
Λέσβου και καθορισμός ειδικών όρων και περιορι¬ 
σμών δόμησης. 2 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αριθ. 1118101 /8320/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στην περιοχή «ΣΤΙΒΟΣ» ΦΙΛΟΤΙΟΥ ν. 
Νάξου Ν. Κυκλάδων (ΔΕΗ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπωςτροποποι- 
ήθηκαν και συμπληρώθηκαν με τις διατάξεις: 

α) του άρθρου 13τουΝ. 1078/1980 
β) του άρθρου 23 του Ν. 1337/83. 

2. Τις διατάξεις της παρ. 9 του κεφ. Β’ της 
0.208/181/26.4.1982 (ΦΕΚ 214/26.4.1982 τ.Β’) κοινής α¬ 
πόφασης των Υπουργών Προεδρίας της Κυβερνήσεως 
και Οικονομικών. 

3. Τις διατάξεις του άρθρου 9 του Π.Δ. 551/1988 (ΦΕΚ 
259/Α/1988). 

4. Τις διατάξεις του Ν. 2503/97 άρθρο 1 παρ. 2 και6 (ΦΕΚ 
107/30.5.1997 τ.Α’). 

5. Την υπ’ αριθ. 1087903/1481/00068/28.7.97 απόφαση 
Υπουργού Οικονομικών. 


6. Την από 31.7.1995 έκθεση Επιτροπής καθορισμού των 
ορίωντου αιγιαλού και παραλίας του άρθρου 100 του Π.Δ. 
284/88, που καθόρισε τα όρια του αιγιαλού-παραλίας στη 
θέση «ΣΤΙΒΟΣ» ΦΙΛΟΤΙΟΥ ν. Νάξου Ν. Κυκλάδων και το α¬ 
πό 10.5.95 τοπογραφικό διάγραμμα σε μία πινακίδα με κλί¬ 
μακα 1:500, που συντάχθηκε από τον Α. Αϊβαλιώτη τοπο¬ 
γράφο μηχανικό, ελέγχθηκε για την ακρίβεια της αποτύ¬ 
πωσης από τον Αθ. ΓΡΥΛΛΑΚΗ Τοπ. Μηχ/κό και θεωρήθηκε 
από τον Προϊστάμενο Αθ. ΓΡΥΛΛΑΚΗ Πολ. Μηχ/κό και συ¬ 
νοδεύει την έκθεση της προαναφερόμενης Επιτροπής. 

7. Τη σύμφωνη γνώμη του Γ.Ε. Ναυτικού που διατυπώ¬ 
θηκε στο 5445/419/97 έγγραφό του, αποφασίζουμε: 

Επικυρώνουμε την από 31.7.95 έκθεση Επιτροπής κα¬ 
θορισμού των ορίωντου αιγιαλού και παραλίας καθώς και 
το από 10.5.95 τοπογραφικό διάγραμμα σε μία πινακίδα 
που το συνοδεύει, το οποίο συντάχθηκε από τον Α. 
Αϊβαλιώτη Μηχανικό, με κλίμακα 1:500 και θεωρήθηκε την 
25.7.95 από τον Π ροϊστάμενο Αθ. ΓΡΥΛΛΑΚΗ Πολ. Μηχ. ε¬ 
πί του οποίου η πιο πάνω επιτροπή καθόρισε την οριο- 
γραμμή του αιγιαλού με κόκκινη συνεχή πολυγωνική 
γραμμή την οριογραμμή της παραλίας με κίτρινη συνεχή 
πολυγωνική γραμμή. 

Η παρούσα απόφαση, μαζί με την έκθεση της επιτροπής 
και το διάγραμμα που προαναφέραμε, να δημοσιευθούν 
στην Εφημερίδα της Κυβερνήσεως. 

Αθήνα, 18 Νοεμβρίου 1997 

Με εντολή Υπουργού 
Ο Γενικός Δ/ντής Δημόσιας 
Περιουσίας & Εθν. Κληρ/των 
ΠΑΝ. ΠΙΛΑΤΗΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
(Άρθρο 100 Π.Δ. 284/88) 

Για τον καθορισμό το πρώτο των ορίωντου Αιγιαλού στην 
περιοχή Στίβου της Κοινότητας Φιλοτίου Ν. Νάξου. 

Στη Νάξο σήμερα, την 31.7.95, ημέρα Δευτέρα οι υπο¬ 
γεγραμμένοι: 

1. Μ. ΘΕΟΔΩΡΟΥ, Προϊστάμενος της Κτηματικής 
Υπηρεσίας Νομού Κυκλάδων 

2. ΑΘ. ΓΡΥΛΛΑΚΗΣ, που αναπληρεί τον Δ.Τ.Υ.Ν, 
Κυκλάδων λόγω κωλύμματος 

3. ΜΑΤΘ. ΦΛΩΡΑΚΗΣ, Υποπ/ρχοςΛιμ. Σώματος, ως μέλος 

αποτελούντεςτην Επιτροπή καθορισμού των ορίωντου 
Αιγιαλού δυνάμει του άρθρου 100 του Π.Δ. 284/88 και της 
υπ’ αριθμ. 31.7.95 εντολής του Προέδρου αυτής, μεταβή¬ 
καμε επί τόπου στην προαναφερόμενη περιοχή 31.7.95, 
αφού λάβαμε υπόψη: 

1. Την υπ’ αριθμ. ΔΕΗ/ΔΜΚΛΔ/Φ.288.1/1198/23.5.95 αί¬ 
τηση της ΔΕΗ, με την οποία ζητείται ο καθορισμός των ο¬ 
ρίων του Αιγιαλού και της Παραλίας στην παραπάνω πε¬ 
ριοχή. 

2. Το υπ’ αριθμ. 36820/10.5.95/Κλιμ. 1:500τοπογραφικό 
και υψομετρικό διάγραμμα, συνταχθέν υπό της Δ/νσης 
Μελετών-Κατασκευών και Λειτουργίας Εγκαταστάσεων 
Διανομής και υπογραφέν υπό Α. ΑΙΒΑΛΙΩΤΗ, 
Τοπογράφου Μηχανικού, το οποίο ελέγχθηκε για την α¬ 
κρίβεια της αποτύπωσης από τον Αθ. ΓΡΥΛΛΑΚΗ, την 
24.7.95 και θεωρήθηκε από το Γρ. Μηχ. Νάξου την 
25.7.95, όπως ορίζει το άρθρο 20 του Ν. 719/77. 

3. Τις διατάξεις του Α.Ν. 2344/40 όπως αυτός τροπο¬ 
ποιήθηκε, καθώς και την προς τούτον σχετική 
Δικαστηριακή και Διοικητική Νομολογία. 

4. Την από την επιτόπια μετάβαση, σχηματισθείσα αντί¬ 
ληψη για το πλάτος της βρέχόμενης ζώνης της ξηράς και 
λοιπών συναφών στοιχείων, ήτοι: 

α) Μορφολογία περιοχής: το έδαφος είναι βραχώδες 
(ασβεστολιθικό) με κλίση περίπου 30% - 40% και η βλά¬ 
στηση αποτελείται από σχοίνα και αγριοκυπάρισσα (φί- 
δες). 

β) Κατάσταση ακτής: η ακτή είναι βραχώδης και υπάρ¬ 


χει ένας μικρός όρμος με αμμουδιά, δεν υπάρχουν προ¬ 
σχώσεις ή εκτελεσθέντα έργα. 

γ) Ο θαλάσσιος χώρος έχει μικρό βάθος και ο πυθμένας 
είναι αμμώδης και υπάρχουν ξέρες. 

δ) Η περιοχή έχει προσανατολισμό Νότιο και οι άνεμοι 
που επικρατούν είναι κυρίως Β, ΒΑ, αποφασίζει: 

1. Καθορίζει στο παραπάνω διάγραμμα: 

α) Την οριογραμμή του Αιγιαλού με ερυθρά συνεχή πο¬ 
λυγωνική γραμμή με κορυφές ΚΙ, Κ2, Κ3, „., Κ17, ΚΙ8, οι 
οποίες εξασφαλίζονται μεορθογώνες συντεταγμένες του 
Εθνικού Τριγωνομετρικού Δικτύου σε προβολή ΗΑΤΤ. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή με κορυφές ΚΊ, Κ’2, Κ’3,..... ΚΊ7, ΚΊ8, 
οι οποίες εξασφαλίζονται ομοίως με ορθογώνιες συντε¬ 
ταγμένες του Εθνικού Τριγωνομετρικού Δικτύου σε προ¬ 
βολή ΗΑΤΤ, έτσι ώστε να απέχει σταθερή απόσταση δέκα 
(10) μέτρων από την οριογραμμή του Αιγιαλού. Τίθεται 
ζώνη παραλίας, ως ανωτέρω, γιατί κρίνεται ότι διαφορετι¬ 
κά δεν εξυπηρετούνται οι σκοποί της παραγρ. 1 του άρ¬ 
θρου 7 του Α.Ν. 2344/40. 

2. Δεν υπάρχουν κτίσματα εντός της καθοριζόμενης ζώ¬ 
νης Αιγιαλού και Παραλίας. 

3. Αποφαίνεται ότι δεν υφίσταται παλαιός Αιγιαλος. 

Ο Πρόεδρος 
Μ. ΘΕΟΔΩΡΟΥ 

Τα Μέλη 

ΑΘ. ΓΡΥΛΛΑΚΗΣ., ΜΑΤΘ. ΦΛΩΡΑΚΗΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. ΔΠΑ/8323 (2) 

Χαρακτηρισμός ως διατηρητέου ισογείου κτιρίου με υπό¬ 
γειο, φερομένου ως ιδιοκτησία Απόστολου Β. 
Μιχαλάκη, που βρίσκεται στο Σκουτάρο της νήσου 
Λέσβου και καθορισμός ειδικών όρων και περιορισμών 
δόμησης. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατά¬ 
ξεις του Ν. 1772/88 «Τροποποίηση των διατάξεων του Ν. 
1577/85» Γενικός Οικοδομικός Κανονισμός και άλλες σχε¬ 
τικές διατάξεις» (ΦΕΚ 91/Α/88). 

2. Το άρθρο 29Α του Ν. 1558/85 «Κυβέρνηση και 
Κυβερνητικά Όργανα», που προστέθηκε στο Νόμο αυτό 
με το άρθρο 27 του Ν. 2081 /92, όπως αντικαταστάθηκε με 
την παρ. 2α του άρθρ. 1 του Ν. 2469/97. 

3. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού. 

4. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 

1, ε και παρ. 2, Ε, 8) αυτού. 

5. Την υπ’ αριθ. 8555/27.11.90 κοινή απόφαση των 
Υπουργών Προεδρίας της Κυβέρνησης και Αιγαίου 
«Πράξεις και έγγραφα αρμοδιότητας του Υπ. Αιγαίου, 
που εξαιρούνται από τους περιορισμούς της διάταξης 
του άρθρου 81, παρ. 1 του Ν. 1892/90» (ΦΕΚ 
741/Β/29.11.90). 

6. Το φάκελλοτου θέματος, τον οποίο διαβίβασε στην υ¬ 
πηρεσία μας η Δ/νση Πολεοδομίας και Περιβάλλοντος 
της Νομαρχιακής Αυτοδιοίκησης Λέσβου με το υπ’ αριθ. 
4116/19.6.97 έγγραφό της (αρ. πρωτ. ΥΠΑΙ /5064/25.6.97). 

7. Την από 3.9.1997 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής 
Ανάπτυξης του Υπουργείου Αιγαίου, η οποία κοινοποιή¬ 
θηκε στον ενδιαφερόμενο με το αρ. πρωτ. 
ΔΠΑ/5064/3.9.97 έγγραφό μας. 

8. Την με αρ. πρωτ. 8323/6.10.97 απάντηση του ενδια¬ 
φερομένου ότι αποδέχεται την αιτιολογική έκθεση για τον 
χαρακτηρισμό του κτιρίου του ως διατηρητέου. 


9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο 
φασίζουμε: 

1. Χαρακτηρίζεται ως διατηρητέο το ισόγειο κτίριο με υ¬ 
πόγειο, φερόμενο ως ιδιοκτησία Αποστόλου Β. Μιχαλάκη, 
που βρίσκεται στο Σκουτάρο της νήσου Λέσβου, όπως 
φαίνεται σημειωμένο στο τοπογραφικό διάγραμμα σε κλί¬ 
μακα 1:100, που θεωρήθηκε από την Προϊσταμένη του 
Τμήματος Πολιτιστικής Ανάπτυξης της Δ/νσης 
Περιφερειακής Ανάπτυξης του Υπουργείου Αιγαίου με 
την υπ’ αριθμ. 8323/97 πράξη της και που συνοπτικό του 
αντίτυπο δημοσιεύεται με την παρούσα απόφαση, επειδή 
το παραπάνω κτίριο διαθέτει αξιόλογα μορφολογικα. διυ- 
κοσμητικά και αρχιτεκτονικά στοιχεία, παραδοσιακής αρ¬ 
χιτεκτονικής. 

2. Στο χαρακτηριζόμενο ως διατηρητέο κτίριο, απαγο¬ 
ρεύεται κάθε αφαίρεση, αλλοίωση ή καταστροφή των ε- 
πιμέρους αρχιτεκτονικών και των εν γένει λειτουργικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση, καθώς και επεμβάσεις για λόγους 
λειτουργικούς, στο εσωτερικό του χαρακτηριζομένου ως 
διατηρητέου κτιρίου, εφόσον δεν αλλοιώνεται ο αρχιτε¬ 
κτονικός του χαρακτήρας. 

4. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο 
κτίριο. Επιτρέπεται μόνο η τοποθέτηση επιγραφών περιο¬ 
ρισμένων διαστάσεων, που πληροφορούν για τυχόν χρή¬ 
σεις των χώρων του κτιρίου. 

5. Για οποιαδήποτε οικοδομική εργασία στο εξωτερικό 
και εσωτερικό του χαρακτηριζόμενου ως διατηρητέου 
κτιρίου και τον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της 
Επιτροπής Πολεοδομικου και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί, με το σχεδιάγραμμα 
που τη συνοδεύει, στην Εφημερίδα της Κυβερνήσεως. 

Μυτιλήνη, 14 Νοεμβρίου 1997 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

